สวัสดีครับพอดีผมปวดหัวด้านขวามาก พอเข้าไปอ่านลักษณะอาการดูแล้วผมน่าจะเป็นปวดหัวแบบคลัสเตอร์ ครับ พอมีวิธีแนะนำหรือยาที่ใช้รักษาบ้างไหมครับ
สวัสดีค่ะ การปวดหัวแบบคลัสเตอร์ เป็นภาวะปวดหัวรุนแรงที่เกิดขึ้นอย่างกะทันหัน โดยผู้ป่วยจะรู้สึกปวดหัวข้างเดียว หรืออาจปวดบริเวณรอบดวงตา ซึ่งอาจเกิดต่อเนื่องนานหลายชั่วโมง และอาจเกิดขึ้นหลายครั้งภายในวันเดียว โดยในขณะที่ปวดหัวอาจมีอาการอื่น ๆ ร่วมด้วย เช่น ตาแดง น้ำมูกไหล เวียนหัว เป็นต้นการวินิจฉัยอาศัยอาการและการตรวจร่างกาย อย่างไรก็ตามมีโรคหลายชนิดที่อาจมีอาการคล้่ายกันได้เช่นปวดหัวจากกล้ามเนื้อ ปวดหัวไมเกรน เป็นต้น แนะนำพบแพทย์เพื่อยืนยันการวินิจฉัยการรักษามักใช้ยาในกลุ่มเดียวกับยารักษาไมเกรน เช่น ยาแก้ปวดกลุ่มแก้อักเสบที่ไม่ใช่สเตียรอยด์ หรือยาทริปแทน ยาไดไฮโดรเออร์โกตามีน (แต่ไม่สามารถใช้ร่วมกับยากลุ่มทริปแทนได้) หรือยากันชักบางชนิดอย่างโทพิราเมท และหลีกเลี่ยงปัจจัยกระตุุ้น เช่น การสูบบุหรี่ การดื่มแอลกอฮอล์ กลิ่นฉุน เช่น น้ำหอม สี น้ำมันเบนซิน เป็นต้น และความร้อน